Creativas Galegas

Taller de serigrafía _ amorote printing workshop
2023-12-07 04:30 - 07:30 (Europe/Madrid)
Obradoiro financiado por Artesanía de Galicia, Xunta de Galicia.

Taller de serigrafía..
Sandra, de amorote printing workshop, é a docente que imparte este taller.
O seu obxectivo é estampar un mantel con elementos da natureza. Para iso empregaremos ferramentas dun taller de serigrafía, racletas, pantallas, tintas de base auga, espátulas e un secador.
Cada persoa estampará o seu mantel con diferentes deseños e cores para personalizalo ao seu gusto e levar finalmente para a súa casa un manteliño creado por ela mesma.
O obradoiro está dirixido a persoas maiores de 18 anos.
Aquí deixamos mais detalles desta formación:
Taller de: serigrafía
Técnica: estampaxe dun mantel con motivos de Nadal e natureza Formadora: Sandra de Rego
Marca: amorote printing workshop
Lugar da exposición: Mercado Galego da Creatividade
Datas do taller 7 de decembro
Horario: 16:30 – 19:30 h
Custo do taller: gratuíto
Reserva a túa praza: 605 14 12 41
Coñece o traballo de Sandra:
Instagram: @amoroteprintingworkshop

Taller de acuarela _ Grupo Bosquejeros
2023-12-02 11:00 - 13:00
Dentro da súa exposición ‘Mosaicos’, Jaqueline e os seus compañeiros/as do grupo Bosquejeros, organizan un taller básico de pintura con acuarela.
Quen pode asistir a este taller de acuarela?
Infantil e adultos.
O feito de que teñamos á nosa disposición mais dunha persoa profesional desta técnica de pintura, permítenos poder atender aos mais pequenos/as e a adultos.
Taller gratuíto.
Non inclúe os materiais. O material de traballo deben traelo os/as alumnos/as.
Que materiais deben traer os/as alumnas?
_ Acuarelas.
_ Pinceis.
_ Papel de acuarela.
Actividade: Taller básico de pintura con acuarela
Autoras: Grupo Bosquejeros
Marca: Bosquejeros
Lugar: Mercado Galego da Creatividade
Data: 2 de decembro
Horario: 11:00 – 13:00 h
Reserva a túa praza chamando ao teléfono: 605 14 12 41
Coñece a este colectivo: @boSCQuejeros

Taller de confección dun bolso reciclando trozos de téxtil _ Nobelo a nobelo
2023-11-25 10:30 - 13:30
Temos unha proposta mais de taller por parte dunha das nosas artesás. Neste caso é María, da firma Nobelo a nobelo, a que a lanza este obradoiro.
María, aparte de bordado téxtil, tamén confecciona pequenas pezas e complementos téxtiles para adultos e bebés. Moitas destas pezas están confeccionadas seguindo unha filosofía de economía circular, pois recicla roupa vaqueira, camisas e outros produtos téxtiles que xa non se poden usar para darlles unha segunda vida. En vez de tirar ao lixo María prefire dar unha segunda oportunidade e é unha experta en salvar teas de boa calidade para crear unha peza nova, de deseño, artesanal e cunha longa vida por diante.
Que imos facer neste taller?
Imos aprender a elaborar unha peza, que podemos usar como neceser ou como bolso a partir de telas de vaqueiros que xa non podemos usar como tal.
Vamos, o que vén sendo unha reciclaxe téxtil en toda regra, nun obradoiro de costura!
Que precisamos que traias ao taller para poder participar?

Máquina de coser
Cinta métrica
Alfinetes
Agullas
Algúns fíos de cores
Un vaqueiro que non uses xa
Algunha camisa ou vestido que tampouco uses (para o forro)
Algún aplique se desexas engadirlle ese toque ao bolso

As cremalleiras e a entretela poñémola nós.
Anímaste a pasar unha xornada de costura connosco? Toma nota:
Actividade: taller de elaboración dun bolso a partir de reciclaxe téxtil
Autora: María Gaiteiro
Marca: Nobelo a nobelo
Lugar: Mercado Galego da Creatividade
Data: 25 de novembro
Horario: 10:30 – 13:30 h
Prezo: 45 €
Merca o teu taller aquí Mercar
Reserva a túa praza chamando ao teléfono: 605 141 241

Coñece a María e á súa marca: Nobelo a nobelo
Facebook: Nobelo a nobelo, tecidos, mercería
Instagram: @nobelo_a_nobelo

Encontros Emprendedores _ Axenda Urbana 2030
2023-11-21 10:00 - 13:00
Última oportunidade para participar dos Encontros Emprendedores!
A mobilidade sostible e accesible será a temática deste Encontro, no que contaremos coa presentación dos eixos estratéxicos do novo Plan de Mobilidade Urbana Sostible do Concello de Santiago, así como da experiencia de Accede Social, un Centro Especial de Emprego que desenvolve servizos relacionados coa mobilidade accesible.
Este Encontro permitirá poñer en común as necesidades existentes en canto á mobilidade e o transporte, salientar as oportunidades ao abeiro da Axenda Urbana en canto á mobilidade na cidade, e tamén xerar propostas e ideas en común.
Inscríbete e participa!

O décimo Encontro Emprendedor:
_ Obxectivo: A mobilidade sostible e accesible
“A mobilidade urbana sostible e accesible: necesidades e oportunidades”
Carme Casado Casado
Responsable Promoción Económica en CERSIA Empresa (Concello de Santiago)
Contextualización breve da Axenda Urbana 2030 de Santiago de Compostela
Pablo Alonso
Eptisa
Silvia Alende
Accede Social
_Día: martes, 21 de novembro de 2023.
_Hora: 10.00 – 13.00 h.
_Lugar: Mercado Galego da Creatividade (Creativas Galegas). Rúa da Caldeirería, 36 – Santiago.
Inscrición á xornada: https://forms.gle/vyLNEAMd2k5T5QBR9
Contacto: encontrosaxendaurbana2030@gmail.com

#axendaurbana #au2030santiago #encontrosemprededoresAU2030 #AchégateAoSantiagoDoFuturo #ODS #ODS11 #Compostela #PMUS #Mobilidade #Accesibilidade #Sostibilidade

Exposición de pintura _ Jaqueline Elizabeth
2023-11-21 - 2023-12-03
Baixo o título de ‘Mosaicos’ expón Jaqueline a súa nova colección de acuarelas. Un conxunto de pinturas que nos nun mergulle nun microcosmos de cor e formas suxestivas e persoais.
Subliña, a través das súas acuarelas, a importancia dos pequenos detalles como base imprescindible sobre a que se sustenta cada momento da vida.
“Cada representación, como cada latexo do corazón, dá vida ao conxunto que forma o mosaico final da colección. Unha composición de formas xeométricas e imaxes evocadoras que nos falan de conceptos como a unión ou a proximidade.
Este conxunto, esta exhibición, é unha invitación a celebrar a vida a través das cores, das formas e da beleza.”
Título da exposición: ‘Mosaicos’
Técnica: acuarela
Autora: Jaqueline Elizabeth
Marca: Jaqueline Elizabeth
Lugar da exposición: Mercado galego da Creatividade
Data: 21 de novembro – 3 de decembro

Taller de elaboración dunha vela aromática _ BJ Candle Studio
2023-11-18 11:00 - 13:00
Aprende a crear a túa propia vela aromática neste taller e pasa un rato divertido!
Nel ensinarémosche a facer unha vela desde o cero da man de Elena de BJ Candle Studio.
Elena explicarache os distintos tipos de cera, mechas e fragrancias. Veremos como diferencialas e as claves para usar unhas ou outras.
Elena ten unha ampla experiencia na elaboración de velas aromáticas con cera de soia. E desde o seu estudio en Santiago de Compostela crea velas de estilo minimalista con fragrancias exclusivas, e que agora ti tamén poderás a facer!!!
Ao finalizar levaraste:

Unha vela feita por ti.
Un resumen do proceso paso a paso.
Unha lista de tendas e provedores en liña.

Apúntate e vive a experiencia de crear a túa propia vela!
Actividade: Taller de elaboración dunha vela aromática
Autora: Elena Mahía
Marca: BJ Candle Studio
Lugar: Mercado Galego da Creatividade
Data: 18 de novembro
Horario: 11:00 – 13:00 h
Prezo:40 € (todos os materiais incluídos)
Merca o teu taller aquí Mercar

Se queres coñecer máis sobre BJ Candle Studio, fai clic aquí:
Web: https://www.etsy.com/shop/bjcandlestudio/
Facebook: BJ Candle Studio
Instagram: @bjcandlestudio
Pinterest: @BJCandleStudio

Taller de creación dun selo artesanal para estampar sobre papel ou téxtil _ amorote printing workshop
2023-11-11 11:00 - 14:30
En que consiste o block printing?
É unha das técnica de estampaxe manual mais tradicionais e versátil e consiste estampar unha tea ou o papel por exemplo cun selo de madeira.
E que imos facer neste obradoiro?
Aparte de desfrutar dunha xornada traballando coas nosas propias mans, aprenderemos nocións básicas de deseño e creación dun selo para estampar sobre distintos soportes. Coñeceremos algunhas das marabillosas posibilidades e aplicacións que ten esta técnica.
Familiarizarémonos cos materiais básicos que se empregan nesta técnica.
Aprenderemos a diferenciar os diferentes tipos de estampados: posicional, allover, lineal…
Falaremos das diferentes tintas que atopamos no mercado e as mais axeitadas segundo as aplicacións que lle queremos dar.
Desfrutaremos estampando co noso propio selo creado no taller e cunha ou varias cores.
Ao final do obradoiro levarás o teu selo deseñado por ti e unha peza téxtil e papel impresa co estampado que ti lle queiras dar.
Duración do obradoiro:
Esta formación ten unha duración 3,5 horas para que nos dea tempo a aprender todos os pasos necesarios para reproducir os deseños de cada participante.
Que debes saber de antemán para inscribirte no taller?
Non é necesario saber debuxar nin ter coñecementos básicos de técnicas de impresión sobre diferentes soportes.
O taller está recomendado para persoas de mais de 12 anos que teñen a inquietude de crear os seus propios deseños e estampalos.

Actividade: taller de creación de un selo artesanal para estampar sobre papel e téxtil
Autora: Sandra de Rego
Marca: amorote printing workshop
Lugar: Mercado Galego da Creatividade
Data: 11 de novembro
Horario: 11:00 – 14:30 h
Prezo: 45 € (todos os materiais incluídos)
Reserva a túa praza chamando ao teléfono: 664 66 91 33 / 605 141 241
Coñece a Sandra e á súa marca: amorote printing workshop:
Web: https://amorote.com/
Facebook: Amorote printing workshop
Instagram: @amoroteprintingworkshop

Exposición de escultura de poriestireno _ Napalmadaman
2023-10-24 - 2023-11-04
Inauguramos unha nova exposición no Mercado. Unha vez mais, abrimos as portas para marabillarnos, en vivo e en directo, co traballo do noso compañeiro Juan.
Xa vos contamos noutras ocasións, o compromiso deste creativo á hora de reducir a cantidade de lixo que desbotamos, coidar o planeta e conseguir deixar a menor pegada posible nel.
E como o consegue?
As súas coleccións de obras caracterízanse, ademais de por orixinalidade e deseño, polo compromiso e a responsabilidade de Juan de traballar reciclando materiais como o polistireno expandido ou cortiza branca.
Cantos paquetes chegan aos nosos fogares a diario? Canto recheo ven nesa paquetería e vai directamente ao lixo, estando en perfecto estado? E que podemos facer con el para empregalo en algo útil e non tiralo?
Estas preguntas son as que fixo Juan antes de poñer en marcha a súa marca: Napalmadaman. E tamén se fixou en que un dos materiais mais abundantes como protector e illante é o polistireno expandido (coñecido popularmente como poliespan). Un material moi usado para embalar electrodomésticos, materiais de obra…, que chega impecable ao seu destino e así de intacto vai directo ao lixo. De aquí xorde a idea do proxecto.
Desde ese momento no que xorde a inspiración, son moitos os e moi diferentes os produtos que Juan foi creando. Mais sempre poñendo como material base para cada un deles o polistireno expandido, e a luz, como protagonista dos mesmos.
Este creativo autodidacta, xa leva mais de seis anos co seu proxecto, sustentado na reciclaxe de materiais e apostando por unha verdadeira economía circular.
Convidámosvos a ver este seu último traballo, a elegancia coa que xoga coa luz e como, a partir dun bo deseño e moita creatividade, converte o polistireno nunha escultura de deseño exclusivo.

Título da exposición: “Icopor”
Técnica: corte de polistireno expandido coa técnica do fío quente para crear os obxectos coas formas que queremos. Con rascadeira de arame, pistolas de aire quente e coitelas, dálle a textura final buscada.
Autor: Juan Lens
Marca: Napalmadaman
Lugar da exposición: Mercado galego da Creatividade
Data: 24 de outubro – 4 de novembro

Instagram: @napalmadaman
Facebook: @Napalmadaman

Taller de elaboración de baixela de terrazo con ecoresina _ Matinée Club Creative
2023-10-21 11:00 - 14:00
Achegamos unha nova proposta de taller.
As responsables da idea e da formación son as nosas compañeiras: Olalla Borrego e Claire- Marie Aubert. Dúas creativas que teñen como propósito ensinarnos a elaborar unha bandexa de terrazo a partir de ecoresina.
Nesta experiencia mergullarémonos en técnicas básicas do deseño para aprender a crear diferentes obxectos decorativos e sen necesidade de forno. Aprenderemos a traballar coa resina para facer texturas e darlle a forma que queremos ás nosas pezas.
Aprenderemos a:

Usar a resina mineral, un compoñente libre de tóxicos e con base de auga.
Mesturar pigmentos para a paleta de cores que desexamos conseguir.
Crear as texturas do terrazo (chips).
Preparar un molde para crear pezas como a nosa bandexa e outros obxectos.
Secado e lixado.
Aplicar un fixador.

Ao final do taller, levarás unha peza, creada desde cero, coas túas propias mans!

Aquí deixamos mais detalles desta formación:
Taller de: Creación de bandexa de terrazo con ecoresina
Técnica: mistura de compoñentes, pigmento e texturas para a creación dunha bandexa con molde
Formadoras: Olalla Borrego e Claire-Marie Aubert
Marca: Matinée Club Creative
Lugar: Mercado Galego da Creatividade
Datas do taller: 21 de outubro
Horario: 11:00 – 14:00 h
Custo do taller: 60 € (todos os materiais incluídos)

Reserva a túa praza escribindo un correo electrónico a: hola.matineeclub@gmail.com
Contacta coas formadoras:
_ Correo electrónico: hola.matineeclub@gmail.com
_ Teléfono: +34 652217804 / +34 722458939

Coñece o traballo de @matinee_creativeclub
Instagram: @maitane_creativeclub

Encontros Emprendedores _ Axenda Urbana 2030
2023-10-17 10:00 - 12:00
A Gobernanza é un eixo transversal ao longo da Axenda Urbana 2030, que ten por obxectivo promover a participación social e cidadá sobre as cuestións de interese para a veciñanza.
O ciclo de Encontros Emprendedores celebra a súa penúltima xuntanza o martes 17 de outubro, ás 10h, no Espazo Galego da Creatividade. Do mesmo xeito que en anteriores citas, o Encontro Emprendedor enmarcarase nunha experiencia empresarial que pon en práctica o eixo da gobernanza, tanto na súa estrutura como na actividade que desenvolve.
Nesta ocasión, Coop57 Galiza dará a coñecer a súa organización coas persoas asistentes. Coop57 Galiza é unha cooperativa formada por persoas e entidades que ofrece servizos financeiros éticos e solidarios, co obxectivo principal de contribuír para a transformación social positiva da economía e da sociedade.
Como entidade, Coop57 Galiza pon en práctica os valores de democracia interna, participación e auto-organización, prestando servizos dende o ano 2009.
Unha vez compartida a actividade de Coop57, desenvolverase un espazo participativo no que as persoas asistentes reflexionen sobre a gobernanza e a participación social. Como en cada Encontro Emprendedor, Creativas Galegas ofrecerá un almorzo con produtos galegos.

O noveno Encontro Emprendedor:
_ Obxectivo: A Gobernanza
“Coop57 Galiza: rede de persoas e entidades por uns servizos financeiros éticos e solidarios”
Carme Casado Casado
Responsable Promoción Económica en CERSIA Empresa (Concello de Santiago)
Contextualización breve da Axenda Urbana 2030 de Santiago de Compostela
Antón Insua López
Coop57 Galiza
_Día: martes, 17 de outubro de 2023.
_Hora: 10.00 – 12.00 h.
_Lugar: Mercado Galego da Creatividade (Creativas Galegas). Rúa da Caldeirería, 36 – Santiago.
Inscrición á xornada: https://forms.gle/e3KmT7zXCbXznxY3A
Contacto: encontrosaxendaurbana2030@gmail.com

Exposición de xoiaría botánica artesanal _ Malas Herbas
2023-10-10 - 2023-10-21
Malas Herbas é a marca de Miguel e Paula. Neste proxecto de xoiaría botánica artesanal, como o seu nome indica, as consideradas malas herbas, teñen un protagonismo especial. Mais, por que?
As malas herbas crecen omnipresentes en todos os lugares do planeta e molesten a quen molesten, contribúen á identidade dun lugar e fano cunha actitude irreverente fronte ao mundo. É esa actitude e fortaleza o que nos motiva a soñar con outras realidades, e a crear as nosas pezas dunha forma consciente e respectuosa co entorno e a natureza.
Incluso se falamos dunha dimensión social, son para nós exemplo e reivindicación de todo aquilo que existe, aínda que de vez en cando incomode.
Marabíllanos a súa beleza pura e salvaxe. Por iso as nosas xoias deben resaltar a súa fermosura natural, tanto estética como artística.
Coa Natureza por bandeira, e sen maior afán que o de desenvolver unha vida plena, perseguimos a beleza por todo o planeta, alá onde se queira esconder. Ás veces mesmo a atopamos…
Empregando diferentes técnicas artesanais, Paula e Miguel, combinan elementos como follas, froitos, setas… con resinas e metais, e crean pezas únicas reflexo da beldade da propia natureza.
Tras bailar e vagar polo mundo erraticamente, decidiron aunar os seus recursos para crear este proxecto. Servíronse para iso dos seus estudos e vivenzas nos eidos das artes e a bioloxía, e nace así: ‘Malas Herbas’.

Título da exposición: ‘A través das Malas Herbas’
Técnicas de traballo: Macramé, recollida e procesamento de elementos da natureza, emprego de resinas epoxi e resinas UV e combinación de todo isto con metais como a prata ou o latón.
Autores da exposición: Miguel Martínez Parada e Paula Navarro Moreno.
Marca: Malas Herbas.
Lugar da exposición: Mercado Galego da Creatividade.
Data: 10 – 21 de setembro.

Instagram: @malasherbasartesania
Facebook: Malas Herbas

Exposición de pintura _ Silvia G. Armesto
2023-09-26 - 2023-10-07
“Paisaxes e figuras” é o título que acompaña a colección de obras de Silvia G. Armesto, desde os seus inicios na Facultade de Belas Artes de Barcelona. Desde entón, Silvia suma ás súas costas unha longa traxectoria de reflexións a través da pintura figurativo-expresionista.
Representando paisaxes e figuras, a artista atopou a linguaxe idónea coa que expresar as súas visións, experiencias e emocións. Para iso, sérvese de técnicas como o óleo, a acuarela, o acrílico ou o debuxo a carbón.
Parte desas paisaxes, protagonistas das súas pinturas, están inspiradas en lugares emblemáticos para a pintora como é Cervantes (Lugo), pola súa orixe materna. Unha zona xeográfica pertencente aos Ancares, cuxas xentes, camiñantes das súas aldeas, son persoeiros principais do seu imaxinario.
Unha obra pictórica, paisaxística e humanista, onde o mar Mediterráneo e o océano Atlántico, tan diferentes e poderosos, gozan de forte presencia.
Nesta colección de pinturas, amosarei un percorrido polas obras realizadas no último ano. Incluirei ademáis, obras doutras décadas co fin de completar a mensaxe e a lectura das miñas emocións e o meu pracer por pintar e pensar.
As miñas obras reflicten a miña constancia no silencioso mundo da pintura. Unha arte que, independentemente do seu éxito, desexo contribuír a súa difusión e presentala como o que realmente é: un profundo diálogo do/a artista consigo mesmo/a e unha reflexión deste/a sobre os elementos e as circunstancias que o/a rodean.

Título da exposición: “Paisaxes e figuras”
Técnicas: óleo, acuarela, debuxo a carbón e tintas
Autora da exposición: Silvia G. Armesto
Marca: Silvia G. Armesto
Lugar da exposición: Mercado Galego da Creatividade
Data: 26 de setembro – 7 de outubro

Instagram: @silvia.g.armesto
Facebook: Silvia G. Armesto

Taller de Encadernación _ Legendary Tales Editions
2023-09-23 16:00 - 2023-10-07 19:00
Seguimos tendo solicitudes deste taller así que de novo, María, organiza unha edición do obradoiro de encadernación. Legendary Tales Editions é a marca que o imparte.
O obxectivo desta formación é aprender a elaborar o noso propio block de notas de tapa dura.
Aprenderemos a:

Facer un cosido de follas coa técnica da caneta francesa.
Encadernación dun block de tapa dura.
Douraremos as follas.
Colocar gardas para protexer o contido.
E a dar o toque final especial: decoraremos con motivos dourados, lettering ou debuxos dourados con punta térmica.

Empregaremos papel de alta calidade para crear o corpo do noso libriño e remataremos cunha encadernación monocromo ou a dous tons, segundo queiramos personalizalo. Imos ter ao noso dispor unha ampla variedade de papeis especiais que nos axudan nesa personalización.
A duración do taller son tres sesións de tres horas.

Aquí deixamos mais detalles desta formación:
Taller de: Encadernación dun block con tapa dura
Técnica: decoración con lettering e debuxos con punta térmica e dourado das follas
Formadora: María Ramírez
Marca: Legendary Tales Editions
Lugar da exposición: Mercado Galego da Creatividade
Datas do taller (duración de 3 días): sábado, 23 de setembro / 30 de setembro / 7 de outubro
Horario: 16:00 – 19:00 h
Custo do taller: 85 € (todos os materiais incluídos)

Reserva a túa praza aquí: https://www.legendarytaleseditions.art
Contacta coa formadora:
_ Correo electrónico: legendarytaleseditions@gmail.com
_ Teléfono: 644 949 390

Coñece o traballo de María:
Instagram: @legendary_tales_editions

Taller de Encadernación _ Legendary Tales Editions
2023-09-23 11:00 - 2023-10-07 14:00
Polo éxito que tivo, e as solicitudes que nos achegastes para organizar unha nova edición, acollemos de novo no Mercado o taller de encadernación de María Ramírez, de Legendary Tales Editions.
Este obradoiro ten como obxectivo aprender a elaborar o noso propio block de notas de tapa dura.
Aprenderemos a:

Facer un cosido de follas coa técnica da caneta francesa.
Encadernación dun block de tapa dura.
Douraremos as follas.
Colocar gardas para protexer o contido.
E a dar o toque final especial: decoraremos con motivos dourados, lettering ou debuxos dourados con punta térmica.

Empregaremos papel de alta calidade para crear o corpo do noso libriño e remataremos cunha encadernación monocromo ou a dous tons, segundo queiramos personalizalo. Imos ter ao noso dispor unha ampla variedade de papeis especiais que nos axudan nesa personalización.
A duración do taller son tres sesións de tres horas.

Aquí deixamos mais detalles desta formación:
Taller de: Encadernación dun block con tapa dura
Técnica: decoración con lettering e debuxos con punta térmica e dourado das follas
Formadora: María Ramírez
Marca: Legendary Tales Editions
Lugar da exposición: Mercado Galego da Creatividade
Datas do taller (duración de 3 días): sábado, 23 de setembro / 30 de setembro / 7 de outubro
Horario: 11:00 – 14:00 h
Custo do taller: 85 € (todos os materiais incluídos)

Reserva a túa praza aquí: https://www.legendarytaleseditions.art
Contacta coa formadora:
_ Correo electrónico: legendarytaleseditions@gmail.com
_ Teléfono: 644 949 390

Coñece o traballo de María:
Instagram: @legendary_tales_editions

Encontros Emprendedores _ Axenda Urbana 2030
2023-09-19 10:00 - 12:00
O ciclo de Encontros Emprendedores celebra a súa vindeira xuntanza o día 19 de setembro, ás 10:00 h, no Mercado Galego da Creatividade. Os Encontros Emprendedores presentan iniciativas innovadoras en liña cos eixos da Axenda Urbana 2030, que dan resposta aos retos identificados pola cidadanía de cara aos vindeiros anos.
En setembro presentarase a iniciativa “El camino ESS”, un proxecto de cooperación dentro e fóra de Galicia para repensar un turismo máis sostible e responsable cos territorios e as persoas. REAS Galicia compartirá coas persoas asistentes esta proposta de turismo alternativo que aspira a fortalecer o tecido cooperativo ao longo do territorio.
El camino ESS está a impulsar unha rede de iniciativas cooperativas que facilitará a sustentabilidade no tempo dun turismo alternativo, no que as persoas e o desenvolvemento responsable do territorio estean no centro. Ademais, apóstase por potenciar a Economía Solidaria, dándolle visibilidade a través do sector turístico. Proxectos culturais locais, medioambientais, cooperativas de desenvolvemento ou de creación artesá serán algunhas das iniciativas empresariais que compoñen esta rede, que sacará partido do mundo dixital para amplificar o seu alcance.
Unha vez desenvolta a presentación, proponse un espazo participativo no que as persoas asistentes reflexionemos sobre a necesidade de sacar partido das ferramentas dixitais para propoñer alternativas sostibles e respectuosas cos territorios. Como en cada Encontro, Creativas Galegas ofrecerá un almorzo con produtos galegos.

O oitavo Encontro Emprendedor:
_ Obxectivo: Era dixital
“El Camino ESS”: unha rede de iniciativas da Economía Social e Solidaria para un turismo sostible e responsable”
Carme Casado Casado
Responsable Promoción Económica en CERSIA Empresa (Concello de Santiago)
Contextualización breve da Axenda Urbana 2030 de Santiago de Compostela
Raquel Calleja e Lucía Santiago
REAS Galicia
_Día: martes, 19 de setembro de 2023.
_Hora: 10.00 – 12.00 h.
_Lugar: Mercado Galego da Creatividade (Creativas Galegas). Rúa da Caldeirería, 36 – Santiago.
Inscrición á xornada: https://forms.gle/JMakaHRaWhd4aUw36
Contacto: encontrosaxendaurbana2030@gmail.com

Exposición de deseño e impresión 3D con madeira _ Miramoura
2023-09-12 - 2023-09-24
Álex e Carmen, son as persoas que están detrás da marca Miramoura. Deseño, innovación e responsabilidade, son os adxectivos que mellor definen este proxecto.
Miramoura é unha marca de produtos deseñados e producidos de xeito consciente e responsable. Fusionamos calidade, técnica e innovación, para deseñar obxectos funcionais e duradeiros que podemos empregar en tendas e fogares. Cremos que é preciso un modelo de consumo máis sostible, no que as cousas duran máis, son reparables e versátiles.
O noso día a día está cheo de elementos como táboas de cortar, bandexas, cadeiras, tallos, mesas e pequenos utensilios que enchen os nosos escritorios, estantes e mesados da cociña. Algúns deles son complexos, tecnolóxicos, e outros, son tan simples como unha culler de madeira. Obxectos que son decorativos ou funcionais (e idealmente, ambos).
Defendemos encher os nosos fogares e comercios de cousas útiles, fáciles de usar e fabricadas de forma responsable. Ata que conseguimos isto, preocupámonos por incorporar materiais locais, recuperados ou de baixo impacto medioambiental, deseños duradeiros e unha estética agradable. Gústanos dar o toque de personalización, algo que facilitan técnicas como a impresión 3D e que acabou converténdose na nosa gran aliada.
Miramoura xurdiu das necesidades que atopamos nós mesmos e os clientes dos diferentes servizos que presta a nosa cooperativa, Despunte. Principalmente son profesionais ou axencias de comunicación e decoradoras que nos falaban da necesidade de produtos sinxelos, duradeiros, elaborados con mimo e personalizables; pequenos mobles funcionais, de materiais moi concretos e con posibilidade de conseguilos sen recorrer a solucións moi custosas ou á compra en liña e de baixa calidade.
Observamos dous aspectos clave: o primeiro, a importancia dos materiais. A madeira tiña un papel protagonista en case todos os proxectos e sempre se complementaba con alternativas de baixo impacto medioambiental. O segundo, a personalización.
Comezamos con pedidos personalizados e fomos en paralelo construíndo un catálogo de pequenos mobles para tendas e fogares conscientes. Encántanos participar en iniciativas creativas coas que seguir desenvolvendo ideas coma: o Desafío de Innovación Frugal Francis no marco do programa H2020.
Todos os nosos produtos están deseñados e fabricados preto de Santiago, no noso propio taller, e sobre todo, a partir de madeira, materiais recuperados ou rescatados e filamento vexetal como é o PLA. Algúns artigos están listos para mercar: bandexas, expositores, tallos, mesas auxiliares… Outros, xorden de encargos personalizados, tanto para fogares como para establecementos, por parte de particulares ou profesionais que nos establecen novos retos e deseños. Esta é a nosa parte favorita!

Título da exposición: Madeira e impresión 3D, unha combinación irresistible!
Técnicas: deseño 3D, impresión 3D, carpintaría de madeira, reciclaxe.
Autores da exposición: Alejandro García Soto e Carmen Araquistain Portela (Despunte).
Marca: Miramoura.
Lugar da exposición: Mercado Galego da Creatividade.
Data: 12 – 24 de setembro.

Instagram: @miramoura.despunte

Exposición de pezas de patchwork _ Annabel Martínez
2023-08-29 - 2023-09-10
Abrimos unha nova exposición. Nesta ocasión queremos amosarvos o traballo da nosa compañeira Annabel Martínez, cuxa marca leva o seu nome.
A miña avoa enfiou o camiño das mulleres da súa descendencia e todas elas son modistas de profesión.
A pesar de pertencer a esta saga e estar rodeada de teas, retallos e fíos desde moi pequena, Annabel quixo emprender o seu propio camiño, aproveitando toda a aprendizaxe familiar que foi absorbendo desde ben nena.
Todo comezou vendo á súa irmá crear adornos de Nadal, sen agulla, coa técnica do patchwork. Ese día espertou o seu interese pola artesanía téxtil. Nace así a que será a súa paixón.
Esta técnica artesanal xorde como unha necesidade de recuperar e reciclar tecidos para convertelos en novos artigos útiles tanto para vestirnos nós como para os nosos fogares. Annabel recuperou esta modalidade de costura artesanal para deseñar e confeccionar marabillosos bolsos e complementos con diferentes tecidos. Como a súa inspiración xorde da propia natureza, atopamos nas súas pezas cores cálidas e tecidos naturais.
Pezas únicas, atemporais, feitas paseniñamente con moito agarimo e uns acabados con tal delicadeza de traballo que moitos dos seus bolsos son reversibles.
Nesta exposición imos ter a oportunidade de coñecer todo o seu percorrido como artesá, desde a creación de fantásticos adornos de Nadal ata a súa colección de bolsos mais recente.
Sigo o fío que marcou o meu camiño!

Título da exposición: “Sigo o fío que marcou o meu camiño”
Técnica: patchwork
Autora da exposición: Ana Isabel Martínez
Marca: Annabel Martínez
Lugar da exposición: Mercado Galego da Creatividade
Data: 29 de agosto – 10 de setembro

Instagram: @annabel_martinez_ds

Encontros Emprendedores _ Axenda Urbana 2030
2023-08-22
Continúan os Encontros Emprendedores no verán!
Desta volta, convidámosvos o martes 22 de agosto, entre as 11:00 – 13:00 h, no Mercado Galego da Creatividade (Creativas Galegas).
A asistencia é gratuíta, previa inscrición neste formulario en liña: https://forms.gle/SYnB2bf1o3BAUxwZ7
Esta sesión xirará entorno á vivenda, unha temática central na vida das persoas que temos a necesidade de repensar. Dada a amplitude e o interese social que xera esta temática, Nieves Rodríguez compartirá a proposta da asociación Larlilás. Así mesmo, contaremos coa participación de Iago Lestegás, experto na temática da vivenda e a calidade de vida nas cidades tendo en conta o impacto do turismo.
Larlilás é unha organización autoxestionada, que ten o obxectivo de materializar un proxecto de vivenda comunitaria na vellez. A atención integral, os coidados e a dignidade, así como a construción dunha contorna aberta, próxima e afectiva son algúns dos seus piares.
Durante o Encontro Emprendedor abordaremos os inicios da iniciativa, os pasos para organizarse, as dificultades atopadas, e tamén os acordos fundamentais para desenvolver un proxecto conxunto destas características. Un Encontro que nos interpela a repensar a vellez, o benestar e os coidados, así como as alternativas habitacionais ao longo do ciclo de vida.
Durante a intervención de Iago Lestegás e de Nieves Rodríguez poderemos debater, compartir e intercambiar, polo que os animamos a participar neste novo Encontro Emprendedor. Creativas galegas ofrecerá un almorzo de produtos locais.

O sétimo Encontro Emprendedor:
_ Obxectivo: Vivenda
“A organización arredor da vivenda para un xubilar activo, participativo e autoxestionado”
Carme Casado Casado
Responsable Promoción Económica en CERSIA Empresa (Concello de Santiago)
Contextualización breve da Axenda Urbana 2030 de Santiago de Compostela
Nieves Rodríguez
Larlilás
Iago Lestegás
Arquitecto urbanista
_Día: martes, 22 de agosto de 2023.
_Hora: 11.00 – 13.00 h.
_Lugar: Mercado Galego da Creatividade (Creativas Galegas). Rúa da Caldeirería, 36 – Santiago.
Inscrición á xornada: https://forms.gle/SYnB2bf1o3BAUxwZ7
Contacto: encontrosaxendaurbana2030@gmail.com

Exposición de gravados _ Noemí Moisés
2023-08-15 - 2023-08-27
Noemí Moisés Méndez Benegassi Gamallo é a próxima artista en amosar a súa colección de gravados no espazo galería do Mercado.
En calidade de ‘Artista invitada’, e baixo o título de “As que bailan”, Noemí mostra unha serie de gravados realizados con diferentes técnicas artísticas como son: punta seca, linografía, litografía e carborundo.
Son arquitecta de formación, profesora de profesión e pintora de vocación.
Esta colección de obras, está inspirada en esculturas femininas de épocas primitivas (a maioría delas, nas venus paleolíticas). Figuras cheas de forza que reflicten o poder do feminino.
Para quen quere afondar un pouco mais no traballo de Noemí, aquí deixamos unha breve descrición das técnicas coas que traballou esta colección de láminas:

Gravado a punta seca: cun punzón fino e afiado rabuñamos á pulso, unha placa metálica ou de acetato, con maior ou menor presión segundo a intensidade de liña que queremos conseguir.
Linografía: empregando unha matriz de linóleo, facemos incisións con gubias para crear diferentes relevos que logo tinximos cun rodete. A tinta queda na superficie e ao colocar o papel ou soporte que queiramos gravar, premendo sobre o linóleo a imaxe quedará impresa neste.
Gravado ao carborundo: o carborundo ou carborundum é un tipo de carburo de silicio de bastante dureza ( semella ao papel de lixa) que retén a tinta en maior ou menor medida segundo a aplicamos. Deste xeito podemos conseguir diferentes texturas no gravado de carácter areoso.
Litografía: é unha técnica de estampaxe planográfica xa que se emprega unha pedra calcaria puída (ou placa metálica absorbente). Neste caso non hai incisión senón que se basea no rexeitamento químico entre a auga e a graxa. O debuxo realízase cun lapis graxo ou pinceis e tintas especiais. Tras aplicar unha solución de ácido nítrico e goma arábiga, o debuxo queda fixado á pedra de forma estable. Ao humedecer a pedra, cando aplicamos a tinta só se deposita na zona de debuxo (graxa) e non no resto (polo rexeitamento entre a auga e a graxa).

Queres afondar mais nestas técnicas e ver o resultado delas no traballo desta profesional?
Deixámosche aquí toda a información sobre a exposición:

Título da exposición: “As que bailan”
Técnicas: gravado a punta seca, linogravado, litografía e carborundo.
Autora da exposición: Noemí Moisés Méndez Benegassi Gamallo
Marca: Noemí Moisés
Lugar da exposición: Mercado Galego da Creatividade
Data: 15 de agosto – 27 de agosto

Facebook: Noemí Méndez

Taller de Encadernación _ Legendary Tales Editions
2023-08-06 - 2023-08-20
Neste mes de agosto acollemos, no Mercado Galego de Creatividade, un fantástico taller de encadernación de María Ramírez, de Legendary Tales Editions. Nesta formación elaboraremos o noso propio block de notas.
O obradoiro ten como obxectivos, ensinarnos a:

Facer un cosido de follas coa técnica da caneta francesa.
Encadernar un block con tapa dura.
Colocar gardas para protexer o contido.
E para darlle un toque final especial: decoraremos con motivos dourados, lettering ou debuxos dourados con punta térmica e aplicaremos dourados nos cantos.

Empregaremos papel verxé de alta calidade para crear o corpo do noso libriño e remataremos cunha encadernación monocromo ou a dous tons, segundo queiramos personalizalo. Imos ter ao noso dispor unha ampla variedade de papeis especiais que nos axudan nesa personalización.
A duración do taller son tres sesións de tres horas.
Aquí deixamos mais detalles desta formación:
Taller de: Encadernación dun block con tapa dura
Técnica: decoración con lettering e debuxos con punta térmica e dourado das follas
Formadora: María Ramírez
Marca: Legendary Tales Editions
Lugar da exposición: Mercado Galego da Creatividade
Datas do taller: 6 / 13 / 20 de agosto
Horario: 11:00 – 14:00 h
Custo do taller: 75 € (todos os materiais incluídos)

Reserva a túa praza aquí: https://www.legendarytaleseditions.art/products
Contacta coa formadora:
_ Correo electrónico: legendarytaleseditions@gmail.com
_ Teléfono: 644 949 390

Coñece o traballo de María:
Instagram: @legendary_tales_editions

Exposición conxunta _ Studio Futakuchi
2023-08-01 - 2023-08-13
Xa sabedes que o espazo expositivo do Mercado muda, cada dúas semana, a súa imaxe, para vestirse cunha marca nova e coller toda a personalidade da mesma. A veces semella unha galería chea de obras pictóricas ou fotografías que nos convidan ao deleite e inmersión no universo que nos propón; outras veces convértese nunha verdadeira tenda-taller chea de vida e acción e coa cal podemos interactuar (incluso propoñer retos), aprender dos oficios que nese momento se están traballando en directo… Diso se trata, de que cada dúas semanas o espazo mude e sorprenda!
Boro, Noelia B. Rodríguez e Antón Díaz, son un grupo de profesionais multidisciplinares que conseguen unha simbiose moi interesante nas súas colaboracións de traballos conxuntos, e serán os responsables de marabillarnos coa súa exposición de obras.
Din que as mellores ideas xorden dos peores momentos. E nós, como colectivo Ourensá de diferentes profesionais, decidimos crear varios proxectos en paralelo durante a obrigada parada por mor da pandemia provocada pola Covid-19.
Procedemos de diferentes eidos creativos: moda, fotografía e ilustración. E neses momentos de pandemia, fomos quen de traballar en equipo para desenrolar ideas que nun principio semellaban imposibles (causa do ritmo frenético de traballo e estrés ao que estabamos sometidos no día a día).
Con esta mostra, queremos ensinar, entre outras moitas cousas, o que no día a día non ensinamos nin contamos de viva voz á xente que entra neste Mercado: as nosas referencias, os erros e moitos dos nosos traballos feitos.
E a cantas persoas se acheguen a coñecer a nosa obra, convidarlles a pensar que aínda que a vida nos leva a camiñar por sendeiros diferentes, atopar o tempo para deseñar mundos conxuntos ten un valor incalculable.
Queres coñecer o mundo que deseñaron conxuntamente estes profesionais? Non te perdas a riqueza da súa marabillosa simbiose.

Título da exposición: “FUTAKUCHI ONNA”
Técnicas: estampación, fotografía, ilustración, confección téxtil…
Autores da exposición: Boro, Noelia B. Rodríguez e Antón Díaz
Marca: Futakuchi S.C.
Lugar da exposición: Mercado Galego da Creatividade
Data: 1 de agosto – 13 de agosto

Instagram: @boro.tm
Instagram: @salsagaucha
Facebook: salsagaucha
Twitter: BORO TM
Blog: https://borotm.com/es/blog.html

Encontros Emprendedores _ Axenda Urbana 2030
2023-07-18 10:00
Pasado o ecuador dos Encontros Emprendedores, en xullo abordamos o eixo da Economía Urbana. Poremos o foco nas conexións que existen entre iniciativas emprendedoras recoñecidas na cidade, que destacan pola súa capacidade de cooperación e reforzo ao sector primario compostelá. Referímonos, nesta ocasión, ás iniciativas gastronómicas e de restauración vinculadas ao produto de proximidade na Praza de Abastos.
O 6º Encontro Emprendedor contará coa participación de Iago Pazos, chef con experiencia no emprendemento de iniciativas de restauración que xestiona Abastos 2.0, unha iniciativa que demostra que a unión entre os produtos locais e unha oferta gastronómica de calidade son sinónimo de éxito. A Praza de Abastos, como mercado da cidade, cobrará especial importancia xa que simboliza o punto de unión entre o rural e o urbano.
No Encontro Emprendedor haberá espazo para a conversa e o intercambio sobre o ecosistema emprendedor local e a oferta local de produtos de calidade. O Mercado galego da Creatividade ofrecerá tamén un almorzo de produtos locais, para fomentar o debate dende a proximidade.

O sexto Encontro Emprendedor:
_ Obxectivo: Economía Urbana
“A gastronomía e a restauración como valedores dos produtos locais”
Carme Casado Casado
Responsable Promoción Económica en CERSIA Empresa (Concello de Santiago)
Contextualización breve da Axenda Urbana 2030 de Santiago de Compostela
Iago Pazos
Abastos 2.0
_Día: martes, 18 de xullo de 2023.
_Hora: 10.00 – 12.00 h.
_Lugar: Mercado Galego da Creatividade (Creativas Galegas). Rúa da Caldeirería, 36 – Santiago.
Inscrición á xornada: https://forms.gle/G4Hi9qzGWsuGZGkK8
Contacto: encontrosaxendaurbana2030@gmail.com

Exposición de pezas tecidas en tear _ Belategui Regueiro
2023-07-18 - 2023-07-30
De súpeto, un día, soou o teléfono:
– Vostedes queren liño?
– Sempre!
– Teño catro bolsas de liño e dáme moita pena que ninguén as aproveite. Mais terían que vir a buscalas…
O peor que podía pasar sería que fixésemos 100 km para atoparnos cun material que logo non puidésemos tecer (unha perda asumible), así que, puxémonos en marcha.
A viaxe ía escribindo na nosa memoria, todo un diario de vivencias: fixemos unha excursión que non tiñamos previsto, chegamos a un pazo ao que nunca poderiamos haber entrado sen unha escusa coma esta ( e ensináronnos ata o último curruncho), coñecemos a unha señora ben interesante…
O que se nos anunciara como catro bolsas de liño, era un montón de kg de liño traído de California nos anos 70, estaba en perfecto estado de conservación e tiña un colorido espectacular. Aquilo foi como voltar a ser nenos e atopar o maior dos tesouros. Ese liño tiña o pouso da historia, dunha longa viaxe e,o mellor e o peor de todo, a pesares de ser tanta cantidade, só quedaba aquel.”
Podemos imaxinar o bule bule durante esa viaxe de volta; o desexo de poñerse a traballar con aquel material e os nervios por decidir que pezas a crear que estivesen á altura de tal tesouro…
Construímos unha debandoira XXXL para converter en nobelos aquelas madeixas xigantes (longo traballo que aínda non rematamos a día de hoxe), reorganizamos o taller ata atopar o sitio axeitado para o tear, baleiramos estantes e acomodamos a nova alfaia, clasificamos toda a colección de liños por madeixas, nobelos e cores… En fin, transformamos con toda a ilusión, o noso entorno de traballo.
A nosa provedora de liño, acabouse convertendo nunha persoa especial que entrou nas nosas vidas. Veu a visitarnos, comemos xuntos, desfrutou ata unha xornada de tinguido con índigo e ata nos trouxo plantas do seu xardín que hoxe forman parte do noso.
Esta, tan só é unha das moitas historias que se esconden tras as pezas de Belategui Regueiro, a marca creada por Luísa e Óscar.
Podemos imaxinar como foron dosificando ese liño ao longo do tempo (aínda o seguen facendo), e a pena por que un día será o último trociño que poderán tecer porque xa se está acabando.
Pezas exclusivas, de calidade, deseños orixinais, todos eles tecidos en tear de madeira (os de toda a vida) e que podedes atopar na sala de exposicións do Mercado Galego da Creatividade.
Ven a vernos!

Título da exposición: “Tecendo historias”
Técnica: prendas e complementos tecidos en tear de madeira
Autores da exposición: Luísa e Óscar
Marca: Belategui Regueiro
Lugar da exposición: Mercado Galego da Creatividade
Data: 18 de xullo – 30 de xullo

Instagram: belategui_regueiro
Facebook: Belategui Regueiro

Roteiro Cooperativo por Santiago de Compostela
2023-07-06 - 2023-10-05
O Concello de Santiago de Compostela e a Unión de Cooperativas EspazoCoop promoven o ROTEIRO COOPERATIVO, unha iniciativa que se desenvolve no marco do programa `Impulsando un ecosistema emprendedor na economía social´na que é a súa segunda edición, dando continuidade á alianza que veñen desenvolvendo nos últimos anos para fomentar o modelo cooperativo na comarca de Santiago.
A actividade, que se inicia o próximo 6 de xullo, consiste nunha ruta guiada por Santiago de Compostela para coñecer catro cooperativas da cidade e achegarse ao cooperativismo e á economía social. A través dela identifícanse cooperativas que están presentes no día a día da cidadanía, ao tempo que se promociona o modelo cooperativo con proxectos viables, realizando tamén un labor didáctico ao redor do autoemprego colectivo.
Estes son os roteiros aos que se poderá asistir, previa inscrición na seguinte ligazón: https://i.gal/roteirocooperativo.

Roteiro 1: xoves 6 de xullo, de 16:00 a 19:00 h.
Roteiro 2: xoves 27 de xullo, de 16:00 a 19:00 h.
Roteiro 3: martes 26 de setembro, de 16:00 a 19:00 h.
Roteiro 4: xoves 5 de outubro, de 16:00 a 19:00 h.

(As prazas son limitadas a 15 persoas por grupo).
Coñece o traballo e o potencial do cooperativismo nun roteiro por Santiago de Compostela.
As cooperativas que se visitarán e que participan no Roteiro Cooperativo son o cinema Númax, o centro de ioga Almazen de Yoga, a escola de música Conservatorio Histórico de Santiago e a tenda de Creativas Galegas (o Mercado Galego da Creatividade).

Unión de Cooperativas: EspazoCoop
Concello de Santiago: http://www.santiagodecompostela.gal/
#SomosCoop #CooperativasGalegas

Coñece os proxectos de economía social desde dentro!
Esperámoste para responder a todas esas dúbidas que rebolen entorno ás cooperativas.
Inscrición ao evento, nesta ligazón: https://i.gal/roteirocooperativo.

Exposición de pintura, arte téxtil e complementos _ Marica da Berza
2023-07-04 - 2023-07-16
Presentámosvos a seguinte exposición. Poderemos atopar desde obras de arte orixinais (acrílicos sobre lenzo), pezas téxtiles pintadas á man, tapices e outros moitos obxectos atemporais que mesmo parecen saídos de baúis que foron coleccionando tesouros ao longo dos séculos.
Conce Isla é a responsable desta exposición de obras acollidas baixo a marca: Marica da Berza.
A través das cores e os obxectos cotiás, quere expresar as sensacións que ela mesma sente en momentos de tranquilidade, calma e a seguridade. Sensacións que aparecen ao saírmos dun ritmo propio do barullo dunha cidade para atoparnos no campo coa natureza e a vida en calma; detense o tempo, xorden multitude de aromas e cores, escóitanse as conversas do reino animal… Intres nos que Conce conecta directamente coa aldea, as vivencias nunha casa de campo e os recordos da súa infancia.
O meu desexo é, que nesta exposición, cada visitante se sinta envolto nunha atmosfera cálida, entrañable, onde as cores e os materiais trasladen a cada quen, aos seus días plenos de felicidade, paz, nos que o seu único obxectivo é contemplar, sentir, repousar e esquecerse do paso do tempo.
Non te perdas esta colección de obras!

Título da exposición: “Verán no pobo”
Técnica: pintura sobre tecidos, lenzo e outros complementos
Autora da exposición: Conce Isla
Marca: Marica da Berza
Lugar da exposición: Mercado Galego da Creatividade
Data: 4 de xullo – 16 de xullo

Instagram: marica_da_berza
Facebook: Conce Isla

Exposición de pintura _ CabaLoula
2023-06-21 - 2023-07-02
Lola Garcerá é unha valenciana que, un bo día, quedou namorada das brétemas do norte peninsular. Unha bruma que xoga ás mil marabillas ao compás dos mestos bosques verdes, creando paisaxes inspiradoras de maxia, lendas e misterio. Todo isto resultou ser o escenario perfecto para que Lola deixase voar a súa imaxinación e se inmiscuíse en todo un mundo de personaxes e historias fantásticas.
Como boa artista, a Lola resúltalle moito mais sinxelo expresarse, a través do debuxo e da pintura, en vez facelo con verbas: o que pensa, o que sinte, a súa visión particular do mundo, a beleza de canto ve e as fantasías ás que a leva a combinación da súa afección polos lapis, os pinceis e a mitoloxía.
Son os cabalos os que ocupan unha posición privilexiada dentro da miña fascinación pola natureza. E non me produce ningún apuro cando alguén me pregunta: “que che gusta máis, os cabalos ou o debuxo?”
E por que escoller?
Abrimos as portas dunha nova exposición para que descubras o traballo desta artista. Toda unha colección de óleos e acuarelas que viaxan entre o retrato da realidade e a fantasía.
Toma nota!:
Título da exposición: Fantasía e realidade, dúas caras da moeda.
Técnica: Óleo e acuarela.
Autora: Lola Garcerá Marco.
Marca: CabaLoula.
Lugar: Mercado Galego da Creatividade
Data: 21 de xuño – 2 de xullo
Instagram: @cabaoula
Facebook: Lola Garcerá Marco
Blog: lalolaga.blogspot.com

Encontros Emprendedores _ Axenda Urbana 2030
2023-06-20 10:00 - 12:30
A igualdade de oportunidades e a cohesión social centrarán a temática do 5º Encontro Emprendedor
O ciclo de Encontros Emprendedores ten marcada a súa vindeira cita o día 20 de xuño, ás 10h no Espazo galego da Creatividade. Os Encontros Emprendedores presentan iniciativas empresariais desenvoltas en Santiago, que dan resposta aos retos identificados pola cidadanía de cara aos vindeiros anos.
Nesta ocasión, o Encontro Emprendedor abordará a experiencia empresarial da consultoría Promove, liderada en Compostela por tres mulleres que deciden emprender tras a crise de 2008.
Da man de Fátima Roríguez poderemos coñecer máis polo miúdo este proxecto, enfocado na promoción da igualdade e da xustiza social. Teremos a oportunidade de coñecer proxectos relacionados coa recuperación da memoria e identidade de mulleres rurais, a promoción de boas prácticas empresariais en empresas compostelás, ou os Campus emprendemento, un proceso de formación práctica dirixido á mocidade.
Nunha segunda parte do Encontro Emprendedor resérvase un espazo de conversa onde intercambiar ideas e experiencias coas persoas asistentes. Así mesmo, Creativas Galegas ofrecerá un almorzo de produtos galegos.
As inscricións están abertas e son de balde, premendo neste enlace.
Enlace: https://forms.gle/Sua4imSQYe5Dh1g58
Igualdade de oportunidades e cohesión social
“Promovendo actitudes por un mundo mellor”
Fátima Rodríguez. Promove: proxectos e persoas
Martes, 20 de xuño de 2023
Hora: 10.00 a 12.30 h
Espazo: Mercado Galego da Creatividade (Creativas Galegas). R/ Caldeirería 36
Contacto: encontrosaxendaurbana2030@gmail.com

Exposición de pintura ao óleo, e algo mais _ El Escaparate de Bea
2023-06-06 - 2023-06-17
Coa crise de 2008, Beatriz quedou sen traballo. Un día, ordenando na casa, descubriu, no fondo dun caixón, o diario que lle regalou a súa avoa cando cumpriu os 8 anos. Abriu o tesouro e leu na primeira páxina:
“Me llamo Beatriz Fraguas y de mayor quiero ser pintora”.
Lembrouse entón, de cal era a súa verdadeira paixón desde moi nena, esa que tanto a relaxaba desde ben pequena, e a facía perder a noción do tempo: a pintura.
Decidiu recuperala para o seu presente, e desfrutar das bondades que esta arte lle achegaba á súa vida.
Bea di que lle falta moito para chegar a ser unha gran profesional da pintura, e humildemente, defínese como unha grande afeccionada a esta arte que tantos bos momentos lle brinda.
A outra gran paixón da artista é a música, e a combinación de ámbalas artes, crean, no día a día de Bea, momentos máxicos nos que nada mais existe, nos que nada mais importa.
“As catro estacións da vida” é unha colección de obras que están relacionadas coa belísima composición de Antonio Vivaldi. Melodías que a acompañaron ao longo de moitos bos e malos momentos. A súa parte favorita é a final, o verán, e aínda que a colección dos seus óleos falan das catro estacións, os que versan sobre o estío, teñen algo especial…
É marabilloso pensar que a través do tempo, a Bea nena reapareceu na súa vida para recordarlle, á Bea adulta, que estaba deixando atrás, o que realmente a facía feliz: pintar. Grazas á cativa por recuperar á artista e hoxe poder desfrutar da súa obra.
Convidámoste a visitar a súa colección no Mercado. Toma nota:
Título da exposición: ‘As catro estacións da vida’
Autora: Beatriz Fraguas
Marca: El Escaparate de Bea
Lugar: Mercado Galego da Creatividade
Data: 6 de xuño – 17 de xuño

Instagram: El Escaparate de Bea

Taller de elaboración de velas aromáticas _ BJ Candle
2023-05-27 11:00 - 13:00
Sentes curiosidade por saber como se fan as velas?
Buscas unha actividade divertida?
Este taller é para ti!

Aprenderás a facer unha vela aromática, desde cero, e da man da nosa experta en velas, Elena de BJ Candle Studio.
Ela explicarache os distintos tipos de cera, mechas e fragrancias, como diferencialas e as claves para saber usar unhas ou outras.

Elena ten unha ampla experiencia na elaboración de velas aromáticas con cera de soia. Desde o seu estudio, en Santiago de Compostela, crea velas de estilo minimalista, con aromas exclusivos, e con ela poderás aprender a facelas ti!!!

Ao finalizar o taller levarás para a túa casa:
– Unha vela feita por ti.
– Un resumo do proceso, paso a paso.
– Unha lista de tendas e provedores en liña.

Apúntate e vive a experiencia de crear a túa propia vela.

Actividade: obradoiro de elaboración de velas aromáticas
Autora: Elena
Marca: BJ Candle Studio
Lugar: Mercado Galego da Creatividade
Data: 27 de maio
Horario: 11:00 – 13:00 h
Prezo: 40 € (todos os materiais incluídos)

Se queres coñecer máis sobre BJ Candle Studio, fai clic aquí:

Web: BJ Candle Studio
Facebook: BJ Candle Studio
Instagram:@bjcandlestudio
Pinterest: @BJCandleStudio
Merca o teu taller aquí Mercar

Exposición de obras de arte plástica _ Espantalla arte plástica
2023-05-23 - 2023-06-03
Abrimos as portas para presentarvos unha nova exposición. A protagonista desta colección de obras é a nosa compañeira Mónica García. Nos escasos momentos libres que lle deixa a súa carreira de actriz, Mónica fai pezas únicas, á man, moitas delas baseándose nas técnicas da cestería tradicional e creadas a partir de plástico reutilizado.
O ano pasado, sorprendeunos cunha intervención no escaparate do Mercado, para presentarnos a súa marca: @espantalla arte plástica. A través dunha performance chea de humor e cores, descubríanos as arrepiantes cifras de residuos plásticos que xeramos e como podemos convertelos en marabillosos pendentes e orixinais cestos, contribuíndo así a reducir os tan contaminantes residuos plásticos.
Estamos desexando ver con que nos vai sorprender nesta exposición!!!
Chegou a primavera e as hortas énchense de vida. A HORTA DA ESPANTALLA xa está ateigada de flores. Hai flores de todas as cores e de moi diversas procedencias, hainas que veñen de Verín e Mondariz, outras da China, onde fabrican as multinacionais, e algunhas mesmo foron recollidas por min en Tailandia.
Esta horta tan especial quere ser unha homenaxe a todas as hortas, dende as urbanas ás da aldea, dende as máis aqueladiñas ás máis caóticas, e dende as de toda a vida ás máis innovadoras. Porque as hortas, alén de ser provedoras de comida saborosa e saudable, son espazos para esquecer as présas e conectar coa terra e coas persoas: as horticultoras veciñas que comparten saber e sementes, as paseantas maiores que me dan consellos sobre cal é a boa lúa para plantar ou colleitar, e xa postas, falan da vida; as máis urbanitas que admiran como obra a natureza e preguntan por esta ou estoutra planta, e a cativada, claro, que ten parada obrigada na miña horta para se interesar pola rechamante espantalla feita con refugallo plástico.
Son, xa que logo, as hortas símbolo de sustentabilidade e resiliencia: crean comunidade, poden ser terapia marabillosa, contribúen a reducir desperdicios, e conciénciannos da nosa responsabilidade co medio ambiente, por non falar de que nas hortas da Almáciga temos os mellores solpores de Compostela ;).
Ao final ter unha horta e reutilizar lixo plástico, as miñas dúas “actividades extraprofesionais”;), son parte dunha mesma filosofía de vida: consumir de xeito responsable e ser o máis respectuosa posible co planeta!

INAUGURACIÓN DA EXPOSICIÓN: martes, día 23 de maio, ás 19:30 h!!!

Título da exposición: ‘A Horta da Espantalla’
Autora: Mónica García
Marca: Espantalla arte plástica
Lugar: Mercado Galego da Creatividade
Data: 23 de maio – 3 de xuño

Instagram: @espantalla
